Temeljem čl. 48. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 57. Statuta Općine Kloštar Ivanić (“Glasnik Zagrebačke županije”, broj 13/21), a u svezi članka 7. Zakona o kulturnim vijećima i financiranju javnih potreba u kulturi (“Narodne novine”, broj 83/22), načelnica Općine Kloštar Ivanić, dana 01.10.2025. godine raspisuje

**Javni poziv za dodjelu financijske potpore programima/projektima u području javnih potreba u kulturi za 2026. godinu**

**Članak 1.**

Javni Poziv objavljuje se u svrhu dodjele financijskih potpora za udruge iz područja kulture koje svojim programima i projektima osiguravaju javne potrebe u kulturi od interesa za Općinu Kloštar Ivanić.

**Članak 2.**

Sredstva za provođenje ove Odluke planirana su u Projekcijama Proračuna Općine Kloštar Ivanić za 2026. godinu.

**Članak 3.**

Prioritetna područja aktivnosti programa/projekata su:

* programi koji se temelje na očuvanju i promicanju autohtone kulturne baštine, izvornih običaja i tradicije Republike Hrvatske i Općine Kloštar Ivanić te kojima se zadovoljavaju potrebe građana Općine Kloštar Ivanić u području kulture (osobito djece i mladih).

**Članak 4.**

Za ovaj Javni poziv planiraju se financijska sredstva u procijenjenom iznosu oko 26.545,00 EUR. Broj odobrenih programa/projekata koje se planira sufinancirati i visinu iznosa financijskih sredstava po odobrenom projektu/programu, ovisiti će o kvaliteti prijavljenih programa/projekata i raspoloživim financijskim sredstvima Proračuna Općine Kloštar Ivanić za 2026. godinu.

Najmanji iznos financijskih sredstava koji se može prijaviti i ugovoriti po pojedinom programu/projektu je 500,00 EUR, a najveći iznos po pojedinom programu/projektu je 15.000,00 EUR.

VAŽNA NAPOMENA: TRAŽENI IZNOS NE SMIJE BITI MANJI OD NAJMANJEG NITI VEĆI OD NAJVEĆEG, U SUPROTNOM PRIJAVA ĆE SE ODBITI IZ ADMINISTRATIVNIH RAZLOGA (NEPOŠTIVANJA UVJETA POZIVA).

**Članak 5.**

Rok za podnošenje prijedloga projekata i programa je najmanje 30 dana od dana objave na mrežnim stranicama Općine Kloštar Ivanić (http://www.klostar-ivanic.hr/) a završava **07.11.2025‎. godine**.

**Članak 6.**

Svaka udruga može prijaviti **najviše jedan (1) program ili jedan (1) projekat** u okviru ovog Poziva, na razdoblje provedbe od 01.01.2026. do 31.12.2026. godine. Ista udruga može biti partner na više programa/projekata unutar prioritetnih područja Poziva.

**Članak 7.**

Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općina Kloštar Ivanić (http://www.klostar-ivanic.hr/).

Dokumentaciju treba poslati preporučeno poštom, putem dostavljača ili osobno (predaja u urudžbenom uredu) na sljedeću adresu:

OPĆINA KLOŠTAR IVANIĆ

ŠKOLSKA 22

10312 KLOŠTAR IVANIĆ

S naznakom „Javni poziv za dodjelu potpore u području javnih potreba u kulturi za 2026.“

Dokumentaciju moguće je poslati i elektroničkim putem odnosno na e-mail: [mateja.sviglin@klostar-ivanic.hr](mailto:mateja.sviglin@klostar-ivanic.hr) . Podnositelji takve prijave na zahtjev davatelja financijskih sredstava dužni su na uvid dostaviti svu potrebnu izvornu dokumentaciju i obvezne priloge u izvorniku.

**Članak 8.**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Poziva detaljno su opisani u Uputama za prijavitelje.

Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

Sva pitanja vezana uz poziv mogu se postaviti isključivo elektroničkim putem, slanjem upita na sljedeću adresu: mateja.sviglin@klostar-ivanic.hr, i to najkasnije 10 dana prije isteka poziva.

U svrhu osiguranja ravnopravnosti svih potencijalnih prijavitelja, Općina Kloštar Ivanić ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

KLASA: 612-01/25-01/001

URBROJ: 238-14-02-25-2

Kloštar Ivanić, 01.10.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKA NAČELNICA

NAČELNICA

Jasenka Haleuš